Életünk

1. Írj szentet, aki … /lehetőleg más-más személyt a különböző helyekre!/ 
Édesapa volt:

Édesanya volt:

Gazdag ember volt:

Szegény ember volt:

Pap/Püspök volt:

Politikus volt:

Gyermekként ismerjük:

Pedagógus volt:

Orvos volt:

Szerzetes volt:

2. Igaz-e, hogy amit titokban csinálunk, az bűn ?
A: nem mindig     B: semmi összefüggés nincs a két dolog között   C: ami titkos, az mindig bűnös

3. Hittan órán Petiék a parancsolatokról beszélnek, pedig azt már tavaly is tanulták. Mi a véleményed erről?
A: felesleges egy már megtanult anyagot elővenni: unalmas, és nem mond semmi újat
B: nem rossz ötlet, biztosan volt tavaly hiányzó
C: ez nem pusztán tananyag, hanem életünk szabályozója, gyakran beszélni kell róla

4. Judit szeret divatosan öltözködni, ezért télen is csípőnadrág van rajta kis pulcsival. Tanárai szerint ki van az egész dereka. Vétett-e valamelyik parancsolat ellen Judit?
A: nem, mert egyik parancsolat sem szól az öltözködésről
B: az 5. parancsolat ellen vétett, mert veszélyezteti az egészségét
C: a mögötte ülő Laci szerint nemcsak Judit egészsége van veszélyeztetve, hanem a Laci figyelme is

5. János úgy tervezte, hogy a virágvasárnapi szentmise előtt végzi el húsvéti gyónását. Mikor odaért, az Atya már nem gyóntatott. Húsvétkor nagyon sokan lesznek, biztos nem kerül rá a sor – szomorodott el. Mit tanácsolsz neki?
A: nem hibás az elmaradt gyónás miatt, mert ő betervezte, különben sem kötelező pont ez a nap
B: ha szép ünnepet szeretne, menjen el a nagyhéten, és biztos lesz gyónási lehetősége
C: ha felkészült a gyónásra, megbánta bűnét, büntesse meg magát, és rendben van a dolog

6. Évát a hittanosok közös gyónási alkalmára az Édesapja hozta el autóval. Kiderült, hogy Éva meg akarta várni a munkájából hazatérő Édesapját, hogy a gyónás előtt tőle is bocsánatot kérjen, így lekéste a szokásos buszt. Édesapja felajánlotta, hogy elviszi, hogy el ne késsen. Útközben a gyónásról és a bűnökről beszélgettek. Éppen akkor értek oda a templomba, mint az Atya. Az Édesapával kezet fogott az Atya, pár szót beszéltek, majd elkezdődött a közös lelkiismeretvizsgálat, majd a gyónás. Az utolsó gyónó az  Édesapa volt. 
A: biztosan szép lesz az egész család húsvétja, B: az Édesapának nem kellett volna odatolakodni a gyerekekhez
C: csak azért mert Éva bocsánatot kért Édesapjától, még nem kellett volna neki is gyónni
7. Péter nem gyónt húsvétra. Ráérek még, legyintett, mikor Édesanyja figyelmeztette az  egyházi parancsra hivatkozva. Jól gondolkodik-e Péter?
A: az valóban igaz, hogy a húsvéti idő a Pünkösd utáni Szentháromság vasárnapjáig tart, de ha nem parancsra, hanem szeretetből teszi, akkor nem méricskélne így
B: Ha húsvéthétfőn figyelmeztette az Édesanya, akkor már elkésett Péter a parancsteljesítéssel
C: az egyházi parancs csak az áldozásra vonatkozik, a gyónásra nem
8. Kati könnyes szemmel vette tudomásul, hogy csak harmadik lett a pontversenyben. Mikor Édesanyja vigasztalni próbálta, mosolyogva válaszolta: Nem keseredtem el, csak egy kicsit rosszul esett, hogy én becsületesen dolgoztam, a többiek meg puskáztak, így szereztek több pontot. Mit válaszolnál az Édesanya helyében?
A: Nem baj, lányom, majd legközelebb te is ügyesebb leszel, és készítesz puskát te is
B: Ezt nem hagyhatod annyiban, mondd el a Tanárodnak, hogy ők csaltak
C: Én örülök, hogy becsületes munkával ennyi eredményt elértél, és ne törődj más ügyeskedéseivel, 
9. Kell-e becsületesnek, jónak lenni, ha körülöttünk társaink nem azok?
A: Nem, mert akkor ügyetlennek, butának néznek            B: igen, más bűne nem jogosít fel senkit a bűnre
C: Kellene, de nem érdemes, mert úgysem veszik észre
10. Péter szeret aludni, mégis képes felkelni vasárnap mindig inkább korábban, hogy a diákmisére menjen, mert akkor a barátaival is találkozik. Helyes-e ez?
A: Nem helyes, mert csak Isten miatt szabad misére járni
B: Helyes, hisz a templomban, a szentmisén nemcsak Jézussal, hanem barátaival is találkozunk
C: Nem helyes, de ha nem rosszalkodnak, nem kell ügyet csinálni belőle
11. Attila a böjtben a hét minden napjára egy feladatot tűzött ki, amit Istennek tetszően akart teljesíteni. Azt mondja, hogy ez segítette az imaéletét, mert reggel egy pillantást vetett a feladatra, este pedig végiggondolta, mit sikerült tenni, sőt napközben is kapcsolatot érzett Istennel. Helyesen gondolja-e?
A: Szép ez a törekvése, de nem pótolja az imát
B: Isten nem a teljesítményünk szerint értékel és különben is, ennek semmi köze az imához
C: Az életünk Isten elé vitele a legjobb alap az imához, az Istennel való kapcsolattartáshoz, ez maga ima
12. Jutka és Éva együtt mennek szentmisére. Közben elhaladnak közös osztálytársuk háza előtt. Jutkának erről jut eszébe, hogy milyen sok rosszat hallott osztálytársukról. Kezdené mondani, de Éva félbeszakítja: „Ne beszéljünk róla a háta mögött, ezzel úgysem segítünk rajta. Én szeretnék ma áldozni…”- „De hát igazat mondok!”- veti ellen Jutka. Mi a véleményed?

A: Éva ezzel az álszent szöveggel csak az érdektelenségét mentegeti.
B: Más hibáinak a kibeszélése is szeretetlenség, igaza van Évának, ha a Jézussal való találkozás kedvéért nem teszi
C: Ha igazat beszélnek, akkor nem követnek el bűnt, ettől nyugodtan áldozhat
13. Péter /11.oszt./ gyalogtúrát szervez, amelyben az osztály lelkes, áldozatot vállalni tudó kisebb része vesz részt. A túra előtti este telefonon odaszól egyetemista barátja, hogy megüresedett egy hely a másnapi közös buszkirándulásuknál, elmehetne velük. „Most bebizonyíthatod, hogy jó fej vagy, érdemes lesz bevenni a csapatba!” – mondja. „De hiszen tudod, hogy holnap számítanak rám az osztálytársaim…!”- érvel Péter. „Odatalálnak egyedül is, legfeljebb szólsz, hogy beteg lettél!” – csábít a barát. Mit tegyen Péter?

A: Nem szól semmit, így hazudni sem kell, és tényleg odatalálnak egyedül is, és Péternek jól jön ez a lehetőség a nagyokkal                            B: Odaszól, hogy beteg lett, ne várják, és elmegy a nagyokkal
C: Bármennyire sajnálja a kihagyott lehetőséget, az osztálytársaival megy, mert számítanak rá, és nem akarja lelkesedésüket visszafogni
14. Szabad-e kereszténynek szerelemmel kapcsolatos kérdésekkel foglalkozni, ilyen témájú könyveket olvasni?
A: Kell, de nem könyvekből kell tanulni, hanem az életből, társainktól   B: Kell, de lehetőleg megbízható, keresztény irányítás mellett   C:  Istenhez nem illenek ezek a dolgok, ha érdekel is bennünket, titkoljuk el
15.Ismertősöd templomban akar esküdni, hátha így nem válnak el. Mit gondolsz?
A:Nem a templom az összetartó erő, hanem a gyakorló keresztény életük   B: Ha el akar válni a házastárs, akkor az Isten sem tudja visszatartani    C: Mindenképp védelmet jelent 

